

VLADA CRNE GORE

Kabinet predsjednika Vlade

Broj: 01-5073

Podogorica, 05.10.2021

U skladu sa članom 3 Uredbe o izboru predstavnika nevladinih organizacija u radna tijela državne uprave i sprovođenju javne rasprave u pripremi zakona i strategija („Službeni list CG“, broj 41/18), a u vezi s Odlukom o obrazovanju Savjeta za praćenje izrade prostornog plana Crne Gore („Službeni list CG“, broj 105/21), Kabinet Predsjednika Vlade Crne Gore **objavljuje**:

**JAVNI POZIV**

**nevladinim organizacijama za predlaganje**

- jednog predstavnika/ce na predlog nevladine organizacije koja se bavi problemima prostornog planiranja Crne Gore

Savjet za praćanje izrade prostornog plana u Crnoj Gori (u daljem tekstu: Savjet) obrazovan je Odlukom o obrazovanju savjeta za procjenu izrade prostornog plana Crne Gore čiji su zadaci da:

* u saradnji sa nadležnim ministarstvima, prati izvršavanje preuzetih obaveza Crne Gore koje proizilaze iz međunarodnih dokumenata koji se odnose na prostorno planiranje, prati primjenu propisa koji se odnose protorno planiranje i daje inicijative za njihove izmjene;
* prati implementaciju strateških dokumenata koji se odnose na izradu Prostornog plana Crne Gore i drugih strategija od značaja za prostorno planiranje;
* podnosi Vladi inicijative, predloge, mišljenja i analize koje se odnose na Prostorni plan Crne Gore;
* unapređuje saradnju nevladinih organizacija, organa državne uprave i lokalne samouprave u procesu implementacije zakona i zaštite prostora ;
* upoznaje javnost o praćenju toka I dinamike izrade Prostornog plana Crne Gore;
* razmatra i druga pitanja od značaja za izradu Prostornog plana Crne Gore.

Član 3 Odluke o obrazovanju Savjeta za praćenje prostornog plana Crne Gore definiše sastav:

Predsjednik Savjeta je Predsjednik Vlade.

Zamjenik predsjenika Savjeta je potpredsjenik Vlade.

Članovi Savjeta su:

1. ministar ekologije, prostornog planiranja i urbanizma;
2. ministar kapitalnih investicija
3. ministar ekonomskog razvoja;
4. ministar finansija i socijalnog staranja;
5. glavni pregovarač za evropske integracije;
6. direktor Uprave za katarstar i imovinu;
7. savjetnik Predsjednika Vlade za urbanizam;
8. predstavnik nevladine organizacije

**Pravo predlaganja kandidata/kandidatkinje** – predstavnika nevladinih organizacija, za članove Savjeta **imaju nevladine organizacije koje su registrovane i djeluju u oblastima uređenja prostora, protornog planiranja I implementacije strateških dokumenata koji se odnose na prostorno planiranje.**

Nevladina organizacija može predložiti kandidata/kandidatkinju za člana Savjeta, ako ispunjava **sljedeće uslove:**

-da je upisana u registar nevladinih organizacija;

- da u aktu o osnivanju i statuta ima utvrđene djelatnosti i ciljeve u vezi prostornog planiranja

-da članovi organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici;

I Kandidat/kandidatkinja za člana Savjeta (Član 3 Odluke) na predlog nevladine organizacije koja se bavi problemima prostornog planiranja, može biti **lice koje**:

- ima prebivalište u Crnoj Gori;

- da nije član organa političke partije, javni funkcioner, odnosno, državni službenik ili namještenik u organima državne uprave;

- posjeduje iskustvo u radu;

**Nevladina organizacija, dužna je da, uz predlog kandidata/kandidatkinje dostavi:**

- dokaz da je nevladina organizacija upisana u registar nevladinih organizacija (fotokopija);

- fotokopija statuta nevladine organizacije;

- dokaz da je nevladina organizacija u prethodne tri godine, u vezi sa pitanjem koje sagledava ili normativno uređuje radno tijelo, sprovela istraživanje, izradila dokument, organizovala skup ili realizovala projekat usmjeren na unapređenje stanja u određenoj oblasti, potpisan od strane lica ovlašćenog za zastupanje i potvrđen pečatom nevladine organizacije;

- dokaz da je nevladina organizacija predala poreskom organu prijavu za prethodnu fiskalnu godinu (fotokopija bilansa stanja i uspjeha);

- izjava lica ovlašćenog za zastupanje nevladine organizacije o tome da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici;

- fotokopija lične karte ili druge javne isprave na osnovu koje se može utvrditi identitet predstavnika nevladine organizacije u radnom tijelu;

- biografija predstavnika nevladine organizacije u radnom tijelu;

- dokaz o iskustvu predstavnika nevladine organizacija u oblasti na koju se odnosi pitanje koje sagledava ili normativno uređuje radno tijelo (stručni rad, sertifikat ili drugi dokument);

- izjava predstavnika nevladine organizacije u radnom tijelu da nije član organa političke partije, javni funkcioner, rukovodeće lice ili državni službenik, odnosno namještenik;

- izjava predstavnika nevladine organizacije da prihvata da ga ta nevladina organizacija predloži kao svog predstavnika u radnom tijelu.

Predlaganje predstavnika/ce nevladine organizacije vrši se na **Obrascu 2** propisanom Uredbom o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija, koji se može preuzeti [ovdje](https://www.gov.me/ResourceManager/FileDownload.aspx?rId=422428&rType=2).

Rok za podnošenje predloga predstavnika/ca nevladinih organizacija je **deset dana od dana objavljivanja ovog poziva**na internet stranici Vlade i portalu e-uprave.

Dokumentacija po javnom pozivu, , dostavlja se u zatvorenoj koverti Kabinetu Predsjednika Vlade Crne Gore:

**Kabinet Predsjednika Vlade Crne Gore**

**Karađorđeva bb, 81000 Podgorica**

predmet: **„*Predlaganje kandidata/kandidatkinja za člana/icu* *Savjeta za praćenje izrade protornog plana Crne Gore***

Predlog kandidata/kandidatkinje za člana/icu Savjeta za praćenje prostornog plana Crne Gore biće razmatran samo ukoliko je dostavljen uz svu potrebnu dokumentaciju i u naznačenom roku.

Kabinetu Predsjednika Vlade Crne Gore će, u roku od sedam dana od isteka roka za dostavljanje predloga kandidata/kandidatkinja, na svojoj internet stranici objaviti listu kandidata/kandidatkinja koji su predloženi za članove/ice Savjeta za prava djeteta, sa nazivima nevladinih organizacija koje su ih predložile.

Na osnovu rezultata javnog poziva, Kabinet Predsjednika Vlade Crne Gore će uključiti jednog predstavnika nevladinih organizacija u sastav Savjeta za praćenje izrade prostornog plana.

**PREDSJEDNIK VLADE**

**Prof.dr Zdravko Krivokapić**